Diari Oficial de la Generalitat Valenciana


Sumari del DOGV 4397, del 12-12-2002 (2002/13734)

RESOLUCIÓ de 31 d'octubre de 2002, de la Secretaria General de Presidència, per la qual es disposa la publicació de l'adhesió de l'Ajuntament de Mislata al Conveni Marc entre l'administració general de l'Estat i la Comunitat Valenciana per a la col·laboració en la progressiva implantació d'un sistema intercomunicat de registres entre l'administració general de l'Estat, l'administració de la Generalitat Valenciana i les entitats locals de l'àmbit territorial de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4397

Data del DOGV
:   12-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13963


Data del document
:   31-10-2002

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Mislata
    * administració local
    * registre de documents
    * cooperació administrativa
    * administració central
    * informàtica

RESOLUCIÓ de 31 d'octubre de 2002, de la Secretaria General de Presidència, per la qual es disposa la publicació de l'adhesió de l'Ajuntament de Mislata al Conveni Marc entre l'administració general de l'Estat i la Comunitat Valenciana per a la col·laboració en la progressiva implantació d'un sistema intercomunicat de registres entre l'administració general de l'Estat, l'administració de la Generalitat Valenciana i les entitats locals de l'àmbit territorial de la Comunitat Valenciana. [2002/13027]
  
Una vegada conclosa la tramitació prevista en la clàusula 12 del Conveni Marc subscrit entre l'administració general de l'estat i la Comunitat Valenciana per a la col·laboració en la progressiva implantació d'un sistema intercomunicat de registres entre l'administració general de l'Estat, l'administració de la Generalitat Valenciana i les entitats locals de l'àmbit territorial de la Comunitat Valenciana, s'ha culminat l'adhesió de l'Ajuntament de Mislata a l'esmentat Conveni Marc, per la qual cosa és procedent publicar en el Diari Oficial de la Generalitat Valenciana la mencionada adhesió, a fi que se'n produïsca l'efectiva entrada en vigor.
  
Pel que s'ha exposat i ateses les competències assignades a la Presidència pel Decret 7/2002, de 24 de juliol, del president de la Generalitat Valenciana, i en virtut del que s'ha disposat en l'article 31 del Decret 109/2000, de 18 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern, i en el Decret 131/2002, de 30 de juliol, del Govern Valencià, de modificació parcial de l'esmentat reglament, resol:
  
Primer
  
Publicar l'adhesió de l'Ajuntament de Mislata al Conveni Marc entre l'administració general de l'Estat i la Comunitat Valenciana per a col·laborar en la progressiva implantació d'un sistema intercomunicat de registres entre l'administració general de l'Estat, l'administració de la Generalitat Valenciana i les entitats locals de l'àmbit territorial de la Comunitat Valenciana.
  
Segon
  
En conseqüència, a partir de la data de publicació de la present resolució, l'Ajuntament de Mislata podrà rebre i registrar escrits i comunicacions dirigits als òrgans i les entitats de dret públic de l'administració general de l'Estat i de l'administració de la Generalitat Valenciana. Les mencionades facilitats es produiran en els termes previstos en les clàusules del Conveni Marc entre l'administració general de l'Estat i la Comunitat Valenciana per a la col·laboració en la progressiva implantació d'un sistema intercomunicat de registres entre l'administració general de l'Estat, l'administració de la Generalitat Valenciana i les entitats locals de l'àmbit territorial de la nostra Comunitat Autònoma, subscrit pel president de la Generalitat Valenciana i el ministre per a les Administracions Públiques, el 20 de maig de 1997, i publicat en el Diari Oficial de la Generalitat Valenciana número 3014, del 16 de juny del mateix any, i en les instruccions que emanen de la Comissió de Seguiment i Avaluació del Conveni.